钦定古今图书集成/理学汇编/文学典/第003卷 > 隋文中子 > 《事君篇》
## 钦定古今图书集成/理学汇编/文学典/第003卷 > 隋文中子 > 《事君篇》

子谓荀悦史乎史乎？谓陆机文乎文乎？皆思过半矣。
子谓文士之行可见。谢灵运小人哉，其文傲，君子则
谨。沈休文，小人哉，其文冶，君子则典。鲍照、江淹，古之
狷者也，其文急以怨。吴筠、孔珪，古之狂者也，其文怪
以怒。谢庄、王融，古之纤人也，其文碎；徐陵、庾信，古之
夸人也，其文诞。或问孝绰兄弟，子曰：“鄙人也，其文淫。”
或问《湘东王兄弟子》曰：“贪人也，其文繁；谢朓，浅人也，
其文捷；江摠，诡人也，其文虚：皆古之不利人也。”子谓
颜延之、王俭、任昉有君子之心焉，其文约以则。

又

房元龄问《文。子》曰：“古之文也，约以达；今之文也，繁以
塞。”